Suchinthana/ta-wikipedia huggingface dataset:
பாபுராசு (நடிகர்)

பாபுராசு யாக்கப் (Baburaj Jacob) பாபுராசு என்றும் அழைக்கப்படும் இவர்இந்தியத் திரைப்பட நடிகரும், இயக்குநரும், திரைக்கதை எழுத்தாளருமாவார். இவர் மலையாளத் திரைப்படங்களில் முக்கியமாக பணியாற்றுகிறார். மேலும் தமிழ், தெலுங்கு, இந்தி படங்களிலும் தோன்றியுள்ளார். இவர் தனது திரை வாழ்க்கையில் பல முரண்பாடான பாத்திரங்களில் நடித்தார். "சால்ட் என் பெப்பர் (2011) படத்துக்குப் பிறகு நகைச்சுவை, குணசித்திர வேடங்களில் நடிக்க ஆரம்பித்தார். இவர் இரண்டு மலையாள படங்களையும் இயக்கியுள்ளார். மேலும், ஏராளமான படங்களை எழுதியுள்ளார்.

சொந்த வாழ்க்கை 
ஒரு வழக்கறிஞரான இவர், ஒலீக்கல், டி. ஐ. கர்மாலி தொட்டுங்கல் ஆகியோருக்கு பிறந்தார். இவர் இரண்டு முறை திருமணம் செய்து கொண்டார். இவரது முதல் திருமணத்திலிருந்து அபய், அக்‌சய் என்ற இரண்டு மகன்கள் உள்ளனர். இவரது இரண்டாவது திருமணம் தென்னிந்திய நடிகை வாணி விசுவநாத்துடன் இருந்தது. இந்தத் தம்பதியருக்கு இரண்டு குழந்தைகள், ஆர்ச்சா என்ற மகளும், ஆதிரி என்ற மகனும் உள்ளனர். இவர்கள் சென்னை நுங்கம்பாக்கத்தில் வசிக்கிறார்கள். 14 பிப்ரவரி 2017 அன்று, இடுக்கியில் ஒரு விடுதியில் இருக்கும்போது ஏற்பட்ட வாக்குவாதத்தைத் தொடர்ந்து தனது பக்கத்துவீட்டில் வசிக்கும் ஒருவரால் குத்தப்பட்டார்.

திரை வாழ்க்கை 
இவர், துணைக் கலைஞராக தனது நடிப்பு வாழ்க்கையைத் தொடங்கினார். மலையாளத்தில் இவரது அறிமுகமானது கொச்சி ஹனீஃபா இயக்கிய பீஷ்மாச்சார்யார் (1994) என்ற படத்தில் இருந்தது. அதில் இவர் ஒரு மோசமான வில்லனாக நடித்தார். மலையாளத்தில் பெரிய வெற்றி பெற்ற "காட்பாதர்"  படத்தின் மறு ஆக்கமான உல்ச்சுல் என்ற இந்தித் திரைப்படத்திலும் வில்லனாக நடித்தார். இவர் நான்கு மலையாளத் திரைப்படங்களையும் ஒரு தமிழ்த் திரைப்படத்தையும் தயாரித்தார்.

2009 ஆம் ஆண்டில், மலையாளத் திரைப்படமான பிளாக் டாலியாவில் இயக்குனராக அறிமுகமானார். இவரும் நடிகர் சுரேஷ் கோபியும் முக்கிய கதாபாத்திரத்தில் நடித்தனர். இவரும் பிருத்விராஜ் சுகுமாரனும் கதாநாயகனாக நடித்த மனுஷ்யமிருகம் திரைப்படத்தையும் இயக்கியுள்ளார். இவரது மனைவி இத்திரைப்படத்தை தயாரித்தார்.

2011ஆம் ஆண்டில், ஆஷிக் அபு இயக்கிய சால்ட் என் பெப்பரில் நகைச்சுவை வேடத்தில் நடித்தார். இவரது நடிப்பு மற்றவர்களுடன் நன்கு குறிப்பிடப்பட்டது. அதற்காக மலையாளத்தில் சிறந்த துணை நடிகருக்கான பிலிம்பேர் விருதுக்கும் பரிந்துரைக்கப்பட்டார். இந்த நகைச்சுவை பாத்திரத்தின் மூலம், மலையாளத் திரையுலகில் மிகவும் பரபரப்பான நடிகர்களில் ஒருவரானார். ஆர்டினரி, மாயமோகினி போன்ற படங்களில் நகைச்சுவை வேடங்களில் நடித்தார். இது தவிர, நாட்டி புரொபசர், டி.ஒய்.எஸ்.பி சங்குன்னி அங்கிள் போன்ற படங்களில் முன்னணி நடிகராக இருந்தார்.

கொலை முயற்சி 
பிப்ரவரி 14, 2017 புதன்கிழமை, இடுக்கி மாவட்டத்தின் அடிமாலியிலுள்ள தனது விடுதியில் உள்ளூர்வாசிகளுடன் ஏற்பட்ட தகராறில் குத்தப்பட்டார். இவர், உடனடியாக ஒரு மருத்துவமனைக்கு கொண்டு செல்லப்பட்டு, எர்ணாகுளம் ராஜகிரி மருத்துவமனையில் சிகிச்சை பெற்றுத் திரும்பினார்.

மேற்கோள்கள்

வெளி இணைப்புகள் 
 
 Baburaj at MSI
 https://web.archive.org/web/20120325210721/http://popcorn.oneindia.in/artist-filmography/4424/1/baburaj.html
 http://in.movies.yahoo.com/news-detail/37943/Baburaj-turns-director-Black-Dalia.html

1970 பிறப்புகள்
மலையாளத் திரைப்படத் தயாரிப்பாளர்கள்
மலையாளத் திரைப்பட இயக்குநர்கள்
மலையாளத் திரைப்பட நடிகர்கள்
தெலுங்குத் திரைப்பட நடிகர்கள்
இந்தித் திரைப்பட நடிகர்கள்
வாழும் நபர்கள்
இராமு கரியத்

'இராமு கரியத் (Ramu Kariat) (1 பிப்ரவரி 1927 – 10 பிப்ரவரி 1979) 1950 முதல் 1970 வரை கிட்டத்தட்ட முப்பதாண்டுகளாக மலையாளத் திரைப்படத்துறையில், திரைப்பட இயக்குநராக இருந்தார். பாராட்டப்பட்ட பல படங்களை மலையாளத்தில் இயக்கியுள்ளார். இவரது குறிப்பிடத்தக்க படங்களில் நீலக்குயில் (1954), மின்னாமினுங்கு (1957), முதியநாய புத்ரன் (1961), மூடுபாடம் (1963) தேசிய விருது பெற்ற செம்மீன் (1965) ஆகியவை அடங்கும்.

தொழில் 
இடதுசாரி அரசியல் நாடகக் குழுவான கேரள மக்கள் கலைக் கழகம் (கே.பி.ஏ.சி) மூலம் தனது வாழ்க்கையைத் தொடங்கினார். திரமாலா (1953) என்ற படத்தை விமல் குமார் / பி.ஆர்.எஸ். பிள்ளை ஆகியோருடன் இணைந்து இயக்கியதன் மூலமும், பு. பாஸ்கரனுடன் 1954 ஆம் ஆண்டில் நீலக்குயில் படத்திலும் அறிமுகமானார்.  சத்யன், மிஸ் குமாரி ஆகியோர் நடித்திருந்த நீலக்குயில் படத்தின் கதையை கேரளாவின் புகழ் பெற்ற எழுத்தாளர் உரூப் என்பவர் எழுதியிருந்தார். இது ஒரு பெரிய வணிக வெற்றியாக இருந்தது

இயக்கம், திரைக்கதை, நடிப்பு, இசை ஆகியவற்றில் தொழில்முறை அணுகுமுறையின் காரணமாக இந்தப் படம் மலையாளத்தின் முதல் முதிர்ந்த படமாக கருதப்படுகிறது. இவருடன் இப்படத்தில் பணியாற்றிய இணை இயக்குநர் பு. பாஸ்கரன், ஒளிப்பதிவு இயக்குநர் அ. வின்சென்ட் ஆகியோர் சிறந்த தொழில் வாழ்க்கையைத் தொடர்ந்தனர்.

நீலக்குயிலுக்குப் பிறகு, இவர் மற்றொரு குறிப்பிடத்தக்க படமான மின்னாமினுங்கு (1957) இயக்கினார். இவரது அடுத்த படம் மூத்த நாடக ஆசிரியர் தோப்பில் பாசியின் முதியநாய புத்ரன் (1961) நாடகத்தின் திரைப்பட பதிப்பாகும். மூடுபாதம் (1963) இயக்கிய பிறகு, செம்மீன் (1965) படத்தை இயக்கினார். செம்மீன் என்ற அதே பெயரில் தகழி சிவசங்கரப் பிள்ளை எழுதிய புதினத்தின் தழுவலான படம், சிறந்த திரைப்படத்திற்கான தேசிய திரைப்பட விருதை வென்ற முதல் மலையாளத் திரைப்படமாகும். சோகமான காதல் கதையில் மது, சத்யன், ஷீலா ஆகியோர்  நடித்திருந்தனர்.

1975 இல் 9 வது மாஸ்கோ சர்வதேச திரைப்பட விழாவில் நடுவர் மன்றத்தில் உறுப்பினராக இருந்தார்.

இவர் தனது தொழில் வாழ்க்கையில் பதினைந்து படங்களை இயக்கியுள்ளார். 1965ஆம் ஆண்டில் நாட்டிகாவிலிருந்து சட்டமன்ற உறுப்பினராக சுயேட்சையாக தேர்ந்தெடுக்கப்பட்டார். ஆனால் சட்டமன்றத்தில் பணியாற்ற முடியவில்லை. ஏனெனில் எந்தவொரு கட்சிக்கும் பெரும்பான்மை இல்லாததால் சட்டமன்றத்தை உருவாக்க முடியவில்லை.

விருதுகள் 
 1954 : சிறந்த திரைப்படத்திற்கான அகில இந்திய சான்றிதழ் - நீலக்குயில்
 1954 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - நீலக்குயில்
 1961 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - முதியநாய புத்ரன் 
 1965 : சிறந்த திரைப்படத்திற்கான தேசிய திரைப்பட விருது - செம்மீன்

மேற்கோள்கள்

வெளி இணைப்புகள் 
 

1979 இறப்புகள்
1927 பிறப்புகள்
மலையாளத் திரைப்பட இயக்குநர்கள்
திருச்சூர் மாவட்ட நபர்கள்
திருமதி தமிழ்

திருமதி தமிழ் (Thirumathi Thamizh) என்பது  2013ஆம் ஆண்டு வெளியான தமிழ் காதல் நகைச்சுவை திரைப்படம் ஆகும்.  ராஜகுமாரன் இயக்கி, நடித்த இந்த படத்தில் அவருடன் தேவயானி, கீர்த்தி சாவ்லா ஆகியோர் முதன்மைப் பாத்திரங்களில் நடிக்க, ரமேஷ் கண்ணா துணை வேடத்தில் நடித்தார். படம் 13 ஏப்ரல் 2013 அன்று வெளியிடப்பட்டது.

நடிகர்கள் 

 இராஜகுமாரன் தமிழ்ச்செல்வனாக 
 தேவயானி ஜோதியாக
 கீர்த்தி சாவ்லா  சாருமதியாக 
 ரமேஷ் கண்ணா தமிழின் நண்பன் மனோகரனாக
 பப்லு பிரித்திவிராஜ் மணமகனாக
 ராதாரவி
 ரோகிணி
 சாருஹாசன்
 மதன் பாப்
 வையாபுரி (நடிகர்)
 சிறீ துர்கா
 சிசர் மனோகர்
 கிரேன் மனோகர் 
 டெல்லி கணேஷ்
 சிட்டி பாபு
 தலைவாசல் விஜய் காவல் அதிகாரி விஜயாக
 சகாயம்
 சத்தியப்பிரியா
 பாத்திமா பாபு
 சுருதிகா
பசி சத்யா 
 நெல்லை சிவா
 மலேசியா வாசுதேவன்
 எல். ஐ. சி. நரசிம்மன்
 லிவிங்ஸ்டன் வழக்கறிஞராக
 போண்டா மணி பூசாரியாக
 கஞ்சா கறுப்பு
 பாண்டு

தயாரிப்பு 
இந்த படத்தின் மூலமாக 2008 ஆம் ஆண்டில் இயக்குநர் ராஜகுமாரன் நடிகராக அறிமுகமானார். இப்படத்தில் நடிக்க கீர்த்தி சாவ்லா பிப்ரவரி 2008 இல் ஒப்பந்தமானார். இப்படத்திலும்  மகேஷ், சரண்யா மற்றும் பலர் (2008) படத்திலும் ஒரே நேரத்தில் அவர் படப்பிடிப்புகளில் கலந்து கொண்டார். அதில் அவர் விருந்தினர் தோற்றத்தில் நடித்தார். இந்த படம் தேவயானியின் 75 வது படம். மேலும் மூத்த நடிகர் மலேசியா வாசுதேவனின் கடைசி படமும் ஆகும்.

இசை 
இப்படத்திற்கு எஸ். ஏ. ராஜ்குமார் இசையமைத்தார். இப்படத்தில் ஒன்பது பாடல்கள் இடம்பெற்றன.

 "தமிழ் தமிழ்" - எஸ். பி. பாலசுப்பிரமணியம்
 "தமிழ் தமிழ்" (மறுகலவை 1) - எஸ். பி. பாலசுப்பிரமணியம்,  சித்ரா, எஸ். ஏ. ராஜ்குமார்
 "தமிழ் தமிழ்" (மறுகலவை 2) - சித்ரா, எஸ். ஏ. ராஜ்குமார்
 "திருக்குறள்" - எஸ். பி. பாலசுப்பிரமணியம், எஸ். ஏ. ராஜ்குமார்
 "நாயகன்" - கல்யாணி, விஜய் யேசுதாஸ், எஸ். ஏ. ராஜ்குமார்
 "நாயகன்" (மறுகலவை 1) - கல்யாணி
 "நாயகன்" (மறுகலவை 2) - எஸ். ஏ. ராஜ்குமார்
 "வா வா வெண்ணிலவே" - சுவேதா மோகன், முகேஷ்
 "வா வா வெண்நிலவே" (மறுகலவை) - சுவேதா மோகன்

வெளியீடு 
டைம்ஸ் ஆப் இந்தியா இந்த படத்திற்கு ஐந்து நட்சத்திரங்களில் ஒன்றைக் கொடுத்து, "இந்த திரைப்படம் விவாதிக்கத் தொடங்கிய சமூகப் பிரச்சினைகள் குறித்து இயக்குநர் கவனம் செலுத்தியிருந்தால், இந்த திரைப்படத்தை இன்னும் சிறப்பாக ரசித்திருக்க முடியும்" என்று எழுதியது. குங்குமத்தைச் சேர்ந்த ஒரு விமர்சகர் திரைக்கதையை விமர்ச்சித்தார்.

குறிப்புகள் 

இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
2013 தமிழ்த் திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
தேவயானி நடித்த திரைப்படங்கள்
ராதாரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
தலைவாசல் விஜய் நடித்த திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
சிறையில் சில ராகங்கள்

சிறையில் சில ராகங்கள் (Sirayil Sila Raagangal) என்பது 1990 ஆம் ஆண்டு அக்டோபர் மாதம் 17 ஆம் தேதி வெளியான இந்திய தமிழ் திரைப்படமாகும்.  இராஜேந்திரகுமார் இயக்கிய இப்படத்தில் முரளி, பல்லவி, பிரதாப் போத்தன் ஆகியோர் நடித்தனர்.

நடிகர்கள் 

 முரளி
 பல்லவி
 பிரதாப் போத்தன்
 சரத்குமார்
 விஜயகுமார்
 குமரிமுத்து
 இடிச்சப்புளி செல்வராசு
 தியாகு
 தக்காளி சீனிவாசன்
 பாவா லட்சுமணன்

இசை 
இப்படத்திற்கான இசையை மேஸ்ட்ரோ இளையராஜா அமைத்தார். படத்திற்கு ஆறு பாடல்கள் இடம்பெற்றன.

மேற்கோள்கள்

வெளி இணைப்புகள் 

 

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்
இளையராஜா இசையமைத்த திரைப்படங்கள்
சரத்குமார் நடித்த திரைப்படங்கள்
முரளி நடித்த தமிழ்த் திரைப்படங்கள்
விஜயகுமார் நடித்த திரைப்படங்கள்
குமரிமுத்து நடித்த திரைப்படங்கள்
இரும்பு பூக்கள்

இரும்பு பூக்கள் (Irumbu Pookkal) என்பது 1991ஆம் ஆண்டு வெளியான தமிழ்  துப்பறியும் திரைப்படம் ஆகும்.  ஜி. எம். குமார் இயக்கிய இப்படத்தில் கார்த்திக், பல்லவி ஆகியோர் முக்கிய வேடங்களில் நடித்தனர். ஆர். புஷ்பா தயாரித்த இப்படத்திற்கு இளையராஜா மற்றும் ம. சு. விசுவநாதன் ஆகியோர் இசை அமைத்தனர் மற்றும் 16, பிப்ரவரி, 1991 அன்று வெளியானது.

கதை 
போரில் கால் இழந்த ஒரு ராணுவ அதிகாரி ( பிரபு ) தனது கிராமத்திற்கு திரும்ப வருகிறார். அவர் இறந்ததாக சொல்லப்பட்ட கடிதத்தைப் பெற்ற அவரது மனைவி தற்கொலை செய்து கொள்கிறாள். அவரது குழந்தைகளும், அவரது உறவினரும் ( ரேகா )   ஓய்வூதியம பெறுவதற்காக கிராம அரசியல்வாதியிடம் கையொப்பம் கேட்கின்றர். ஆனால் அவரது உறவினரை தன்னுடன் ஒரு இரவைக் கழிக்குமாறு அந்த ஊழல் அரசியல்வாதி கேட்கிறார். இதற்கு மறுக்கும் அவள் பின்னர் தற்கொலை செய்து கொள்கிறாள். இதனால் அவர் சிறைக்கு அனுப்பப்படுகிறார். அங்கு காவல் அதிகாரிகள் அவரைக் கொல்கின்றனர். அவரது மகன் தர்மா காவல் அதிகாரியைக் கொன்று பழிவாங்குகிறான். பின்னர் அவன் சிறைக்கு அனுப்பப்பட்டு அங்கேயே வளர்கிறான்.

தர்மமா ( கார்த்திக் ) சிறையில் பிரபலமான பாடகராகவும், அவனது சகோதரி நிருபராகவும் ஆகிறாரகள். கே. பாலசுப்பிரமணியம் (சத்யஜித்) என்ற பிரபலமற்ற அரசியல்வாதி அமைச்சராக முயற்சிக்கிறார். அவரது கட்சியின் பலவீனம் என்பது போதிய பெண்கள் வாக்காளர்களின் ஆதரவு இல்லாதது ஆகும். எனவே அவர் தனது கட்சியின் பெண் உறுப்பினர்களுடன் ஒரு சந்திப்பை ஏற்பாடு செய்கிறார், பின்னர் ஆளும் கட்சி ஆதரவாளர்களால் அவர்களைக் கொன்று பாலியல் பலாத்காரம் செய்கிறார். இந்த குற்றத்தை ஆளும் கட்சி மீது பகிரங்கமாக சுமத்துகிறார். கூட்டத்தின் போது தர்மாவின் சகோதரியும் பாலியல் பலாத்காரம் செய்யப்பட்டார். அதன்பிறகு, கே. பாலசுப்பிரமணியம் தேர்தலில்  வெற்றி பெறுகிறார். பெண்ணிய பத்திரிகையாளரும் படுகொலைக்கு ஒரே சாட்சியுமான சித்ரா ( பல்லவி ) தர்மாவின் உதவியுடன்  அரசியல்வாதியை பழிவாங்க முயற்சிக்கிறார்.

நடிகர்கள் 

 கார்த்திக் தர்மாவாக
  பல்லவி சித்ராவாக
 சத்யஜித் கே. பாலசுப்பிரமணியமாக 
 ஆர். பி. விஸ்வம்
 லிவிங்ஸ்டன்
 குமரிமுத்து
 காஜா ஷெரீப்
  பிரபு விருந்தினர் தோற்றத்தில்
  ரேகா விருந்தினர் தோற்றத்தில்

இசை 
இப்படத்தின் பின்னணி இசை, பாடலுக்கான இசை ஆகியவற்றை திரைப்பட இசையமைப்பாளர் இளையராஜாவும், ம. சு. விசுவநாதனும் மேற்கொண்டனர். 1991 இல் வெளியிடப்பட்ட படத்தின் இசைப்பதிவில் 4 பாடல்கள் உள்ளன.

குறிப்புகள் 

இந்தியத் தமிழ்த் திரைப்படங்கள்
1991 தமிழ்த் திரைப்படங்கள்
இளையராஜா இசையமைத்த திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
கார்த்திக் நடித்த திரைப்படங்கள்
குமரிமுத்து நடித்த திரைப்படங்கள்
பிரபு நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
லிவிங்ஸ்டன் நடித்த திரைப்படங்கள்
மிஸ் குமாரி

மிஸ் குமாரி (Miss Kumari) (1932-1969) 1949 -1969 க்குமிடையில் மலையாளத் திரையுலகில் தீவிரமாக செயல்பட்ட ஒரு இந்திய திரைப்பட நடிகையாவார்.

ஆரம்ப கால வாழ்க்கை 
இவரது உண்மையான பெயர் திரேசியம்மா என்பதாகும். தாமஸ், இளையம்மா ஆகியோருக்கு 1932 சூன் 1 ஆம் தேதி பிரித்தானிய இந்தியாவின் திருவிதாங்கூர், கோட்டயத்திலுள்ள பரங்கனம் என்ற ஊரில் பிறந்தார். இது இப்போது கேரள மாநிலத்தின் ஒரு பகுதியாக இருக்கிறது. பிரான்சிஸ்கன் கிளாரிஸ்ட் சகோதரிகளால் நடத்தப்படும் சிறுமிகளுக்கான பள்ளியான பரங்கனம் தூய இருதய உயர்நிலைப் பள்ளியில் தனது ஆரம்பக் கல்வியைப் பெற்றார். பிறகு, அதே பள்ளியில் ஆசிரியராக பணிபுரிந்தார்.

தொழில் 
மிஸ் குமாரி மலையாளத்தில் 1949 ஆம் ஆண்டு வெளியான வெள்ளிநட்சத்திரம் என்ற படத்தின் மூலம் அறிமுகமானார். இருப்பினும், இவரது உண்மையான வெற்றி 1950இல் வெளிவந்து வெற்றி பெற்ற நல்ல தங்கா என்ற படத்திலிருந்து வந்தது.  நீலக்குயில் (1954) படத்தின் மிகப்பெரிய வெற்றிக்குப் பின்னர் நடிகர் சத்யனும், இவரும் நட்சத்திரமாக உயர்த்தப்பட்டனர். சுமார் இருபதாண்டுகளாக நீடித்த ஒரு வாழ்க்கையில், 50க்கும் மேற்பட்ட படங்களில் நடித்தார். "பெற்றவள் கண்ட வாழ்வு" என்ற தமிழ் படத்தில் நடிகர் பிரேம் நசீருடன் நடித்திருந்தார். காஞ்சனா என்ற மற்றொரு படத்திலும் இவர் தோன்றியிருந்தார். 1956ஆம் ஆண்டில் சிறந்த நடிகைக்கான சென்னை மாநில விருதையும் பெற்றார்.

தனிப்பட்ட வாழ்க்கை 
1963 ஆம் ஆண்டில் இவர், திருவிதாங்கூர், உரங்கள் மற்றும் இரசாயனங்கள் நிறுவனத்தின் கொச்சி கிளையின் பொறியியலாளர் ஆர்மிசு தலியத்து என்பவரை மணந்தார். பின்னர் நடிப்புலகிலிருந்து வெளியேறினார். தனது குடும்ப வாழ்வர்களுக்கு ஜானி, தாமஸ், பாபு என்ற மூன்று குழந்தைகள் இருந்தனர். ஜானி நிதித் தொழிலில் இருக்கிறார். தாமஸ் கலிபோர்னியாவில் கணினி பொறியாளராகவும், பாபு புதுதில்லியின் ஜவகர்லால் நேரு பல்கலைக்கழகத்தில் (ஜே.என்.யூ) ஜெர்மன் ஆய்வு மையத்தில் பேராசிரியராக இருக்கிறார்.

இறப்பு 
மிஸ் குமாரி 9 சூன் 1969 இல் இறந்தார். இவரது சொந்த ஊரான பரங்கனத்தில் நடந்தது. இவரது நினைவாக ஒரு சிறு அரங்கம் கட்டப்பட்டது. இதை மூத்த நடிகர் பிரேம் நசீர் திறந்து வைத்தார்.

மேற்கோள்கள்

வெளி இணைப்புகள் 
 

20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
1969 இறப்புகள்
1932 பிறப்புகள்
லோகநாதன் ஆறுமுகம்

லோகா என அழைக்கப்படும் லோகநாதன் ஆறுமுகம்  ஓர் மலேசிய பாடகர் ஆவார். இவர் அலிகேட்ஸ் இசைக்குழுவின் நிறுவன உறுப்பினர்களில் ஒருவராக இருந்தார். இவர் தனது மூத்த சகோதரர் தாவீது ஆறுமுகம் உடன் அலிகேட்ஸின் முன்னணி பாடகர்களில் ஒருவராக இருந்தார்.

லோகநாதன் ஆறுமுகம் 2007 ஆம் ஆண்டு ஜூன் 4 அன்று மவுண்ட் மிரியம் மருத்துவமனையில் நுரையீரல் புற்றுநோயால் இறந்தார். இவர் சூசன் லோவி என்பவரை திருமணம் செய்துக்கொண்டார். இவர்களுக்கு விக்னேஸ்வரன் லோகநாதன் மற்றும் பிரியாதாஷினி லோகநாதன் என்று இரு பிள்ளைகள் இருக்கிறது.

2008 ஆம் ஆண்டு அக்டோபர் 24 அன்று பஹாங்கின் 78 வது பிறந்தநாளின் சுல்தான் அஹ்மத் ஷாவுடன் இணைந்து "டத்தோ" என்ற பட்டத்தை கொண்ட தர்ஜா இந்திரா மஹ்கோட்டா பஹாங் (டிஐஎம்பி) விருதை லோகநாதன் ஆறுமுகமுக்கு வழங்கப்பட்டது.

குறிப்புகள் 

பினாங்கு மக்கள்
2007 இறப்புகள்
1953 பிறப்புகள்
மலேசியத் தமிழர்
ஆர். ஜி. பாலன்

ஆர்.ஜி. பாலன் எனும் இராசகோபால் பாலன் ஆங்கிலம்: R. G. Balan @ Raja Gopal Balan; (மலாய்: R. G. Balan; சீனம்: R.G.巴兰); மலாயா மக்களின் சப்பானிய எதிர்ப்பு இராணுவம்; மலாயா தேசிய விடுதலை இராணுவம்; ஆகிய சப்பானிய எதிர்ப்பு இராணுவத்தைச் சேர்ந்தவர். இவர் மலாயா தேசிய விடுதலை இராணுவத்தின் துணைத் தலைவர்களில் ஒருவராகப் பொறுப்பு வகித்தவர்.

மலாயாவில் சப்பானிய ஆக்கிரமிப்பின் போது மலாயா பொதுவுடைமை கட்சியின் பிரசார இதழ்களான ‘ஜெயமணி’ (Jayamani); மலாயா குரல் (Voice of Malaya) ஆகிய இதழ்களின் ஆசிரியராகப் பொறுப்பு வகித்தவர். சப்பானியர் காலத்தில், இவர் பகாங், லங்காப் எனும் இடத்தின் காட்டுப் பகுதிகளில் வாழ்ந்து வந்தார்.

அதன் பின்னர் தாப்பா, கம்பார் பகுதிகளில் மலாயா பொதுவுடைமை கட்சியின் இந்தியர்ப் பிரிவில் பணியாற்றினார். 
இவர் அப்துல்லா சிடி மற்றும் சூரியானி அப்துல்லா ஆகியோருடன் நெருங்கிய நண்பராக இருந்தார். இவர்கள் இருவரும் மலாயா பொதுவுடைமை கட்சியின் துணைத் தலைவகளாக இருந்தவர்கள்.

குடும்பம் 

ஆர்.ஜி. பாலனின் தந்தையார் பெயர் கே.ராமலிங்கம். இவரின் பூர்வீகம் இலங்கை. இங்கு மலாயாவில் ஒரு ரப்பர் தோட்டத்தில் மேற்பார்வையாளராகவும்; எழுத்தராகவும் பணியாற்றி வந்தார். தாயாரின் பெயர் சின்னத்தாயம்மாள் (Sinnathaiammal). இவரின் பூர்வீகம் சென்னை. இங்கு ஓர் இல்லத்தரசி. பாலன். குடும்பத்தில் நான்கு குழந்தைகள்; இரண்டு ஆண்கள் மற்றும் இரண்டு பெண்கள்; அவர்களில் பாலன் மூத்தவர்.

பாலனின் தந்தை ராமலிங்கம் பேராக்கில் உள்ள நோவா சுகோசியா தோட்டத்தில் (Nova Scotia Estate) பணிபுரிந்தார். பாலன் ஐந்து மாதக் குழந்தையாக இருந்தபோது, அவரின் தந்தையார் முழு குடும்பத்தையும் இந்தியாவுக்கு அனுப்பினார். அவர்கள் ஏழு ஆண்டுகள் இந்தியாவில் வாழ்ந்தனர். 1929-இல் மலாயாவுக்குத் திரும்பினர். அப்போது அவர் தெலுக் இந்தான், சோங் தோட்டத்தில் (Jong Estate) மேலாளராக இருந்தார்.

அரசியலில் ஈடுபாடு 

1947-ஆம் ஆண்டில் ஆர்.ஜி. பாலன், ரசித் மைதீன் (Rashid Maidin) மற்றும் ஊ தியென் வாங் (Wu Tien Wang) ஆகியோருடன் இலண்டனில் நடந்த காமன்வெல்த் நாடுகளின் பொதுவுடைமை கட்சிகள் மாநாட்டில் (Communist Parties Conference of Commonwealth Nations) மலாயாவின் பொதுவுடைமை கட்சிகளின் பிரதிநிதியாகக் கலந்து கொண்டார்.

இவர் இலண்டனில் இருந்து நாடு திரும்பிய பிறகு பேராக் ரப்பர் தொழிலாளர் சங்கம் (Perak Rubber Labourers Union) தோன்றுவதற்கு ஏற்பாடுகள் செய்தார். 1948-ஆம ஆண்டு மே 30-ஆம் தேதி காலனித்துவ அதிகாரத்தால் விசாரணையின்றி 1961-ஆம் ஆண்டு வரை தடுப்புக் காவலில் வைக்கப்பட்டார். சிறைக்குச் செல்லும் காலத்தில்; ஆர்.ஜி. பாலன் தொழிலாளர் அமைப்பாளராக (Labour Organiser) இருந்தார்.

1955-ஆம் ஆண்டில் இவர் காவலில் இருந்தபோது, மலாயா பொதுவுடைமை கட்சியின் மத்தியக் குழுவின் துணைத் தலைவராக (Vice Chairman of the Central Committee of the Communist Party of Malaya) நியமிக்கப்பட்டார். அதற்கு முன்னர் இரண்டாம் உலகப்போர் முடிந்த உடனேயே கட்சியின் தலைவர்கள் முதலில் ஆர்.ஜி. பாலனை ஈப்போவில் சந்தித்தனர்.

இரண்டாம் உலகப்போர் முடிந்த பின்னர், மலாயா பொதுவுடைமை கட்சியின் உறுப்பினர்கள் பெரும்பாலானவர்கள் பசிபிக் போரின் வெற்றியாளர்களாக உருவெடுத்தனர்.

சான்றுகள் 

மலேசியத் தமிழ் அரசியல்வாதிகள்
மலேசியப் பொதுவுடமைவாதிகள்
மலேசியத் தமிழர்
சுயமரியாதை (திரைப்படம்)

சுயமரியாதை (Suyamariyadhai)  என்பது   1992 ஆம் ஆண்டு வெளியான  தமிழ் அதிரடி நாடகத் திரைப்படம் ஆகும். ஆர். விஜயகனேஷ் இயக்கிய இப்படத்தில், கார்த்திக், பல்லவி ஆகியோர் முக்கிய கதாபாத்திரங்களில் நடித்துள்ளனர். ஆர். கே. ராமகிருஷ்ணன் தயாரித்த இப்படத்திற்கு சிவாஜி ராஜாவின் இசை அமைத்துள்ளார். படமானது 1992 ஜூலை 24 அன்று வெளியிடப்பட்டது.

கதை 
விஜய் ( கார்த்திக் ) ஒரு நேர்மையான காவல்துறை அதிகாரி. குற்றவாளி முத்துகருபனைக் பிடிக்க முயற்சிக்கிறான். முத்துக்கருபன் இப்போது விடுதி மேலாளராக மாறி ஜே. கே என்ற பெயரில் அறியப்படுகிறான். குற்றவாளியின் பங்குதாரராக ஊழல்வாதியான காவல் அதிகாரி ஜெயராஜ் (செந்தாமரை) உள்ளார். விஜயும், ரேகாவும் ( பல்லவி ) ஒருவரையொருவர் காதலிக்கிறார்கள். இதற்கிடையில், அவன் ராஜ் (ராஜ்திலக்) உடன் நட்பு கொள்கிறான்.

கடந்த காலங்களில், திருமணமாகாத பிரபல பாடகியான விஜயின் சகோதரி துர்கா ( கே. ஆர். விஜயா ) தனது உடன்பிறப்புகளான பவானியையும், விஜயையும் அழைத்து வந்தார். ஒரு நாள் துர்காவால் அவமானப்படுத்தப்பட்ட ஜெயராஜ், அவளை சிறைக்கு அனுப்பி பழிவாங்கினார். இதனால் பவானியின் திருமணம் ரத்து செய்யப்படுகிறது. பின்னர் பவானி தற்கொலை செய்து கொள்கிறாள்.

ரேகா ஜெயராஜின் மகள் என்பதை விஜய் பின்னர் புரிந்துகொள்கிறான். ஜெயராஜ் தனது மகளை விஜயக்கு திருமணம் செய்து வைக்க ஒப்புக்கொள்கிறார், ஆனால் அவருக்கு விஜயை அடையாளம் தெரியவில்லை. எனவே, துர்காவின் அடையாளத்தை விஜய் மறைக்கிறார். ஒரு நாள், ஜெயராஜ் தனது மகளை விபச்சார விடுதியில் கண்டுபிடிக்கிறார். ஏனெனில் அது விஜயின் சதித்திட்டம்.

விஜயுடன் பணிபுரிந்த ராஜ் இரகசிய உளவாளியாக மாறிவிடுகிறார்.  விஜயும் ராஜும் இதயமற்ற முத்துக்கருபனைக் கொல்ல திட்டமிடுகின்றனர்.

நடிகர்கள் 

கார்த்திக் விஜையாக
பல்லவி ரேகாவாக
இராஜ்திலக் ராஜாவாக
வி. கே. ஆர். இரகுநாத் aமுத்துக்கருப்பனாக (ஜே.கே)
கே. ஆர். விஜயா விஜையின் அக்காள் துர்கவாவாக
செந்தாமரை ஜெயராஜாக
வி. கே. ராமசாமி அரசியல்வாதியாக
எஸ். எஸ். சந்திரன் காவலர் அர்ஜுனாக்க
கே. கே. சௌந்தர் காவலராக
இராஜ் பரத்
ஒரு விரல் கிருஷ்ணா ராவ்
கொக்கோ முத்து
ஜெயலலிதா (தெலுங்கு நடிகை) சகிலாவாக
தேவிபாலா
சி. கே. சரஸ்வதி
தளபதி தினேஷ்
நேத்ரன்

இசை 
திரைப்படத்திற்கான பின்னணி இசை, பாடல் இசை ஆகியவற்றை இசையமைப்பாளர் சிவாஜி ராஜா மேற்கொண்டார். 1992 இல் வெளியிடப்பட்ட இந்த இசைப்பதிவில், செங்குட்டுவன், வாலி ஆகியோர் எழுதிய நான்கு பாடல்கள் உள்ளன.

வரவேற்பு 
இந்தியன் எக்ஸ்பிரஸ் எழுதியது "பாடல் காட்சிகளைத் தவிர இந்த படத்தில் பார்வையாளர்கள் பார்க்க எதுவும் இல்லை".

குறிப்புகள் 

இந்தியத் தமிழ்த் திரைப்படங்கள்
1992 தமிழ்த் திரைப்படங்கள்
கார்த்திக் நடித்த திரைப்படங்கள்
கே. ஆர். விஜயா நடித்த திரைப்படங்கள்
வி. கே. ராமசாமி நடித்த திரைப்படங்கள்
செந்தாமரை நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
உப்பாரா

உப்பாரா (Uppara) எனப்படுவோர் இந்திய மாநிலமான ஆந்திரப் பிரதேசத்திலும்,  தமிழகத்திலும் வாழுகின்ற ஓர் இனக்குழுவினர் ஆவார். இச்சமூகத்தினரின் தெலுங்கு மொழியை தாய்மொழியாகக் கொண்டோராவர்.  விஜயநகர பேரரசின் ஆட்சி காலத்தில் ஆந்திராவில் இருந்து தமிழகம் வந்த இவர்கள் தமிழ்நாடு அரசு இடவொதுக்கீட்டு பட்டியலில், பிற்படுத்தப்பட்ட பிரிவில் உள்ளனர். சுங்கலம்மா, திம்மப்பா, ஜம்புலம்மா ஆகிய தெய்வங்கள் இம்மக்கள் வழிபடும் சிறப்புத் தெய்வங்களாகும். உப்பாரா சமூக மக்கள் தங்களை மிகவும் பிற்படுத்தப்பட்ட பட்டியலில் சேர்க்க வேண்டும் என கோரிக்கை வைக்கின்றனர்.

சொற்பிறப்பு 
உப்பர, உப்பாரா மற்றும்  உப்பாலிகா ஆகிய சொற்களின் வேர் தெலுகு வேராகும். உப்புடன் தொடர்பு கொண்ட சகல தொழில்களையும் இது குறிக்கின்றது.

தொழில் 
உப்பு காய்ச்சுவது இவர்களது குல தொழிலாகும்.

பிரிவுகள் 
உப்பரா சமூகத்தில் நான்கு  உட்பிரிவு குழுக்கள் உள்ளன, அதாவது நக்கா உப்பாரா, குலாய் உப்பாரா, மேட்டி உப்பாரா மற்றும் செட்டி உப்பாரா என்பதாகும். மேலும் கடற்கரை ஆந்திரா மற்றும் தெலங்காணா பகுதிகளில் வசிக்கும் தெலகா உப்பாரா என்ற மற்றொரு இனக்குழுவும் உள்ளது.

மேற்கோள்கள் 

தெலுங்குச் சமூகங்கள்
சாதிகள்
தமிழரில் சாதிகள்
மல்லிகார்ச்சுன ராவ் (நடிகர்)

மல்லிகார்ச்சுன ராவ் பீலா (Mallikarjuna Rao Peela) (1951 - 24 சூன் 2008) தெலுங்குத் திரைப்படவுலகின் பிரபல நகைச்சுவை நடிகராவார். லேடீஸ் டெய்லர் படத்தில் நடித்ததற்காக பட்டாலா சத்தி என்று பிரபலமாக அறியப்பட்டார். தெலுங்கு, தமிழ், மலையாள மொழிகளில் பல திரைப்படங்களில் நடித்துள்ளார். கடந்த 25 ஆண்டுகளில் சுமார் 375 தெலுங்குத் திரைப்படங்களில் நடித்துள்ளார். .

ஆரம்ப கால வாழ்க்கை 
இவர் விசாகப்பட்டினம் மாவட்டத்தின் அனகாபள்ளியில் பிறந்தார். இவருக்கு ஒருமனைவியும், இரண்டு மகள்களும், ஒரு மகனும் இருக்கின்றனர்.

தொழில் 
மல்லிகார்ச்சுன ராவ் 1973ஆம் ஆண்டில் திரைப்படங்களில் தனது வாழ்க்கையைத் தொடங்கினார். வம்சி இயக்கிய லேடீஸ் டைலர் படத்தில் 'பட்டாலா சத்திகாடு' என்ற பாத்திரத்தில் பிரபலமடைந்தார். லேடீஸ் டைலர், ஹலோ பிரதர், தம்முடு, பத்ரி ஆகிய படங்களில் தனது நகைச்சுவை மூலம் பார்வையாளர்களை மகிழ்வித்தார்.

தெலுங்கு நடிகர், எழுத்தாளர் தனிகில்லா பரணியை தனது குருவாக கருதினார். திரைப்படக் கலைஞர்கள் சங்கத்தின் பொதுச் செயலாளராக  இருந்தார். ஐதராபாத்தின் சிறீநகர் குடியிருப்பிலுள்ள வெங்கடேசுவர சுவாமி கோயிலின் தலைவராகவும் பணியாற்றினார். இவர் தெலுங்குத் திரைப்படவுலகில் மூத்த நகைச்சுவை நடிகர்களில் ஒருவர்.

இறப்பு 
இவர் குருதிப் புற்றுநோய் காரணமாக 2008 சூன் 24 அன்று ஐதராபாத்தில் இறந்தார்.

நினைவஞ்சலி
இவரது இறந்த நாளில், நடிகர் சிரஞ்சீவி, "மல்லிகார்ச்சுன ராவ் ஒரு தனித்துவமான நடிகர்  மட்டுமல்ல, நல்ல மனிதராகவும் இருந்தார். அவர் எப்போதுமே தன்னால் முடிந்தவரை மற்றவர்களுக்கு உதவ முயன்றார்” என்றார். தெலுங்குத் திரைப்பட கலைஞர்கள் சங்கத்தின் (எம்.ஏ.ஏ) பொதுச் செயலாளராக இருந்த இவரிடமிடருந்து பல நடிகர்கள் தங்களுக்கு கிடைத்த உதவியை நினைவு கூர்ந்தனர். இவர், தெலுங்கு தேசம் கட்சியின் கலாச்சாரப் பிரிவின் செயலாளராகவும் இருந்தார். கட்சியின் தலைவர் நா. சந்திரபாபு நாயுடு தொலைபேசியில் ராவின் குடும்ப உறுப்பினர்களுக்கு தனது இரங்கலைத் தெரிவித்தார். பிரபல நகைச்சுவை நடிகரின் மறைவுக்கு அபோதைய முதல்வர் எ. சா. ராஜசேகர் ரெட்டியும் இரங்கல் தெரிவித்துள்ளார்.

விருதுகள் 

 "தம்முடு" என்ற படத்திற்காக சிறந்த கதாபாத்திர நடிகருக்கான நந்தி விருது

மேற்கோள்கள்

வெளி இணைப்புகள் 
 

தெலுங்கு நகைச்சுவையாளர்கள்
தெலுங்குத் திரைப்பட நடிகர்கள்
2008 இறப்புகள்
1951 பிறப்புகள்
திஜிமோன் கவுன்சோ

திஜிமோன் காஸ்டன் கவுன்சோ () (பிறப்பு: 24 ஏப்ரல் 1964) என்பவர் பெனின்-அமெரிக்க நாட்டு நடிகர் மற்றும் வடிவழகர் ஆவார். இவர் தனது திரைப்பயணத்தை இசை காணொளி மூலம் அறிமுகமானார். அதை தொடர்ந்து வித்தவுட் யு ஐ ஆம் நொதிங் (1990), அமிஸ்டாட் (1997), கிளாடியேட்டர் (2000), இன் அமெரிக்கா (2002), பிளட் டைமன்ட் (2006), பியூரியஸ் 7 (2015) போன்ற பல திரைப்படங்களில் நடித்துள்ளார்.

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014) மற்றும் கேப்டன் மார்வெல் (2019) போன்ற திரைப்படங்களிலும் சமுத்திரப்புத்திரன் (2018) மற்றும் ஷசாம்! (2019) போன்ற டிசி திரைப்படங்களிலும் நடித்துள்ளார்.

ஆரம்ப கால வாழ்க்கை
கவுன்சோ 24 ஏப்ரல் 1964 ஆம் ஆண்டு பெனின் கொட்டொனௌவில் ஆல்பர்டைன் மற்றும் பியர் கவுன்சோ என்ற சமையல்காரருக்கு மகனாக பிறந்தார். அவர் தனது பன்னிரெண்டாவது வயதில் பிரான்சில் லியோனுக்கு குடிபெயர்ந்தார். 1987 ஆம் ஆண்டில் கவுன்சோ ஒரு வடிவழகராக பாரிஸில் ஒரு தொழிலை நிறுவினார். அதை தொடர்ந்து 1990 இல் அமெரிக்கா சென்றார்.

மேற்கோள்கள்

வெளி இணைப்புகள்  
 

1964 பிறப்புகள்
வாழும் நபர்கள்
அமெரிகத்த் திரைப்பட நடிகர்கள்
அமெரிக்கத் தொலைக்காட்சி நடிகர்கள்
அமெரிக்கக் குரல் நடிகர்கள்
ஆங்கிலத் திரைப்பட நடிகர்கள்
பாட்டொன்று கேட்டேன்

பாட்டொன்று கேட்டேன் (Paattondru Ketten)  என்பது 1991 ஆம் ஆண்டு வெளியான இந்திய தமிழ் திரில்லர் படம் ஆகும். வி. சி. குகநாதன் எழுதி இயக்கிய இப்படத்தில் ரகுமான், சித்தாரா ஆகியோர் முதன்மை வேடங்களில் நடிக்க, நிழல்கள் ரவி, ரேகா, ரஞ்சன் ஆகியோர் துணை வேடங்களில் நடித்தனர். படத்திற்கான இசையை மரகதமணி மேற்கொண்டார்.

நடிகர்கள் 

 ரஹ்மான் 
 சித்தாரா 
 ஒய். ஜி. மகேந்திரன் 
 ரஞ்சன் 
 நிழல்கள் ரவி

இசை 
படத்திற்கு மரகதமணி இசையமைத்தார். பாடல் வரிகளை வைரமுத்து எழுதினார்.

வெளியீடு 
பாட்டொன்று கேட்டேன் 5 திசம்பர் 1991 இல் வெளியானது.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
1991 தமிழ்த் திரைப்படங்கள்
கீரவாணி இசையமைத்த திரைப்படங்கள்
நிழல்கள் ரவி நடித்த திரைப்படங்கள்
லிவிங்ஸ்டன் நடித்த திரைப்படங்கள்
என்றும் அன்புடன்

என்றும் அன்புடன் (Endrum Anbudan)  என்பது   1992 ஆம் ஆண்டு வெளியான தமிழ் நாடக திரைப்படம் ஆகும். ஆர். பாக்கியநாதன் எழுதி இயக்கிய இப்படத்தில் முரளி, சித்தாரா, ஹீரா ராசகோபால் ஆகியோர் முதன்மைப் பாத்திரங்களில் நடிக்க, மனோரமா, ஜனகராஜ், சின்னி ஜெயந்த் ஆகியோர் துணை வேடங்களில் நடித்துள்ளனர். படத்திற்கான இசையை இளையராஜா அமைத்தார் .

நடிகர்கள் 

 முரளி தியாகுவாக
  சித்தாரா நந்தினியாக
  ஹீரா ராசகோபால் ஜெனிபராக
 மனோரமா
  சனகராஜ் வெங்கடச்சலமாக
  சின்னி ஜெயந்த் அசோக்காக
  சார்லி முனுசாமியாக
  செந்தில் எஸ்ட்ரியாக
  பேபி மோனிஷா மல்லுவாக
  மோகன் ராமன் நந்தினியின் தந்தையாக
  சந்திரசேகர் விருந்தினர் தோற்றத்தில்

தயாரிப்பு 
என்றும் அன்புடன் படத்தை ஆர். பாக்யநாதன் எழுதி இயக்கியுள்ளார். சத்ய ஜோதி பிலிம்சின் பதாகையின் கீழ் ஜி. சரவணன் மற்றும் டி. ஜி. தியாகராஜன் ஆகியோர் தயாரித்தனர் . ஒளிப்பதிவை எம். எஸ். அண்ணாதுரை மேற்கொள்ள, படத்தொகுப்பை அனில் மல்நாட் மேற்கொண்டார் .

இசை 
படத்திற்கான இசையை இளையராஜா அமைத்தார்.

வெளியீடு மற்றும் வரவேற்பு 
என்றும் அன்புடன் 14 ஆகத்து 1992 இல் வெளியானது.  தி இந்தியன் எக்ஸ்பிரசின் அய்யப்பா பிரசாத் எழுதும்போது, " என்றும் அன்புடன் படத்தை அறிமுக இயக்குநராக எழுதி, இயக்கிய பாக்யநாதன் ஒரு சுவாரஸ்யமான கதைக்களத்தைக் கையாண்டுள்ளார். சித்தாராவும் முரளியும் முக்கிய கதாபாத்திரங்களில் நடித்துள்ளனர்".

குறிப்புகள்

வெளி இணைப்புகள் 
 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
1992 தமிழ்த் திரைப்படங்கள்
அறிமுக இயக்குநர் திரைப்படங்கள்
இளையராஜா இசையமைத்த திரைப்படங்கள்
முரளி நடித்த தமிழ்த் திரைப்படங்கள்
மனோரமா நடித்த திரைப்படங்கள்
ஜனகராஜ் நடித்த திரைப்படங்கள்
செந்தில் நடித்த திரைப்படங்கள்
சார்லி நடித்த திரைப்படங்கள்
சின்னதுரை (1999 திரைப்படம்)

சின்ன துரை (Chinna Durai) என்பது 1999 ஆண்டு மார்ச்சு மாதம் 13 ஆம் தேதியன்று வெளியான இந்திய தமிழ் திரைப்படமாகும். ஆர். சந்திரா இயக்கிய இப்படத்தில் சரத்குமார், ரோஜா ஆகியோர் முக்கிய கதாபாத்திரங்களில் நடித்துள்ளனர், அதே நேரத்தில் சித்தாரா, விஜயகுமார், மணிவண்ணன் ஆகியோர் துணை வேடங்களில் நடித்துள்ளனர். இளையராஜா இத்திரைப்படத்திற்கு இசையமைத்தார்.

நடிகர்கள் 

 ஆர். சரத்குமார் சின்னதுரையாக
 ரோஜா புஷ்பவள்ளியாக
 சித்தாரா மரகதமாக
 மணிவண்ணன்
 ஆர். சுந்தர்ராஜன்
 விஜயகுமார்
 பொன்னம்பலம்
 பெரிய கருப்பு தேவர்
 தியாகு
 எல். ஐ. சி. நரசிம்மன்

இசை 

 கொலுசு கொஞ்சும் - பி. உன்னிகிருஷ்ணன், தேவி நெய்தியார்
 மரகதகுட்டி - எஸ். பி. பாலசுப்பிரமணியம், தேவி நித்தியார்
 பக்கத்திலே நீ இருந்தும் - எஸ். பி. பாலசுப்பிரமணியம், தேவி நித்தியார்
 மாட்டிக்கிட்ட - மனோ
 நீயே கதி - சுஜாதா
 உன்னைபோல் - எஸ். பி. பாலசுப்பிரமணியம்

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
இளையராஜா இசையமைத்த திரைப்படங்கள்
சரத்குமார் நடித்த திரைப்படங்கள்
மணிவண்ணன் நடித்த திரைப்படங்கள்
விஜயகுமார் நடித்த திரைப்படங்கள்
முன்னோடி

முன்னோடி (Munnodi) என்பது  2017 ஆம் ஆண்டு வெளியான தமிழ் மசாலா திரைப்படம் ஆகும். எஸ். பி. டி. ஏ குமார் இயக்கிய இப்படத்தில்  ஹரீஷ் மற்றும் யாமினி பாஸ்கர் ஆகியோர் முதன்மைப் பாத்திரங்களில் நடிக்க, மலையாள நடிகர் சிஜோய் வர்கீஸ் மற்றும் அர்ஜுனா ஆகியோர் பிற  வேடங்களில் நடித்துள்ளனர். இப்படம் வெளியானதும் எதிர்மறை விமர்சனங்களைப் பெற்றது.

நடிகர்கள் 

 ஹரிஷ் சத்யாவாக 
  யாமினி பாஸ்கர் தேனுகாவாக 
  சிஜோய் வர்கீஸ் சௌந்தரபாண்டியனாக 
  அர்ஜுனன் மந்திரமூர்த்தியாக 
  பாவெல் நவகீதன் ஜெயவீரனாக 
  சித்தாரா சத்யாவின் தாயாக 
  சுஜா வருணீ

தயாரிப்பு 
இப்படத்தின் வழியாக தெலுங்கு நடிகர்களான ஹரிஷ் மற்றும் யாமினி பாஸ்கர் ஆகியோர் தமிழில் அறிமுகமானார்கள். அவதாரம் மலையாளப் படத்தில் மலையாள நடிகர் சிஜோய்  வர்கீஸ் நடிப்பைப் பார்த்து பாராட்டிய தயாரிப்பாளர்கள் அவரைப் போலீஸ் அதிகாரி வேடத்தில் நடிக்கத் தேர்ந்தெடுத்தனர். இப்படத்தின் படப்பிடிப்பானது சென்னை, மதுரை, திருநெல்வேலி, தூத்துக்குடி ஆகிய இடங்களில் படமாக்கப்பட்டது. தமிழ், தெலுங்கு படங்களில் தோன்றியவரான அர்ஜுனா ஹரிஷ் மற்றும் வர்கீஸ் ஆகியோருடன் மூன்று முக்கிய கதாபாத்திரங்களில் ஒன்றில் நடிக்க ஒப்பந்தம் செய்யப்பட்டார்.

இசை 
திரைப்படத்தின் பாடல்களுக்கு கே. பிரபுசங்கர் இசையமைத்தார்.

 "அக்கம் பக்கம்" - சூரஜ் சந்தோஷ், ரம்யா நம்பீசன்

குறிப்புகள் 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
வசந்த வாசல்

வசந்த வாசல் (Vasantha Vaasal) என்பது 1996 ஆம் ஆண்டு வெளியான இந்திய தமிழ் அதிரடி காதல் திரைப்படம்  ஆகும். எம். ஆர் இயக்கிய  இந்த படத்தில் விஜய், சுவதி ஆகியோர் முக்கிய வேடங்களில் நடித்தனர், மன்சூர் அலி கான், வடிவேலு, கோவை சரளா ஆகியோர் துணை வேடங்களில் நடித்தனர். இசை அமைப்பாளர் மாசாவின் அறிமுக படம் இது. இந்த படம் முதலில் 1995 இல் வெளியிட திட்டமிடப்பட்டது, ஆனால் பின்னர் மார்ச் 1996 இல் தாமதமாக வெளியானது. இந்த படம் இந்தி மொழியில் சிர்ஃப் டும் ஹாய் டம் என மொழிமாற்றம் செய்யப்பட்டது.

கதை 
விஜய் ( விஜய் ) சினிமா மீது  வெறித்தனமாக இருப்பதால் திரைப்படங்களில் நடிக்க வேண்டும் என்ற லட்சியத்துடன் நகரத்திற்கு வருகிறார். அவர் திவ்யாவின் ( சுவாதி ) வீட்டில் வாடகைக்கு இருக்கிறார். அவர் திரைப்படக் காட்சிகளை நடித்து பார்கிறார், திரைப்பட உரையாடல்களை உரத்த குரலில் பேசிப் பார்க்கிறார், இதனால் திவ்யாவின் படிப்புக்குத் தொந்தரவாக ஆகிறது. இதனால், இருவரும் இசையில் மோதல் உருவாகிறது. ஆனால் இறுதியாக அவர்கள் ஒருவரையோருவர் காதலிக்கத் துவங்குகிறார்கள். கணேஷ் ( மன்சூர் அலிகான் ) திவ்யாவின் முறைமாமன், அவரை திருமணம் செய்து கொள்ள விரும்புகிறார். இதனால் கணேஷ் காதலர்களை தொந்தரவு செய்யத் தொடங்குகிறார், ஆனால் விஜய் திவ்யாவுக்காக போராடி கடைசியில் அவள் கையைப் பிடிக்கிறார்.

நடிகர்கள் 

 விஜய் விஜய்யாக
 சுவாதி திவ்யாவாக
 மன்சூர் அலி கான் கணேசாக 
 வடிவேலு (நடிகர்) வேலுவாக
 கோவை சரளா வேலுவின் மனைவியாக
 சி. ஆர். சரஸ்வதி வசந்த திவ்வாவின் தாய்
 இடிச்சப்புளி செல்வராசு உப்பனைக் கலைஞராக
 சகீலா சுனிதாவாக
 குள்ளமணி
 வெள்ளை சுப்பையா
 அ. சகுந்தலா வேலுவின் மாமியாராக
 ஜீவா ராணியாக
 பயில்வான் ரங்கநாதன்
 சாப்லின் பாலு விஜயின் நண்பராக

இசை 
திரைப்படத்தின் அனைத்து பாடல் வரிகளையும் மாசா, உமா கன்னடசன், எம். ஆர் ஆகியோர் எழுதியுள்ளனர். மாசா இசை அமைத்துள்ளார்

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
1996 தமிழ்த் திரைப்படங்கள்
விஜய் நடித்துள்ள திரைப்படங்கள்
வடிவேலு நடித்த திரைப்படங்கள்
கோவை சரளா நடித்த திரைப்படங்கள்
மன்சூர் அலி கான் நடித்த திரைப்படங்கள்
என் உயிர் நீதானே

என் உயிர் நீதானே (En Uyir Nee Thaane)  என்பது  1998 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும்.  எஸ். பி. இராஜ்குமார் இயக்கிய இப்படத்தில் பிரபு, தேவயானி ஆகியோர் முக்கிய வேடங்களில் நடித்தனர். இப்படம் தெலுங்கு படமான பெல்லிசேசுகொண்டாம் படத்தின் மறு ஆக்கம் ஆகும். படம் 1998 அக்டோபர் 19 அன்று கலவையான விமர்சனங்களுக்கு வெளியானது.

கதை 
வாசு ( பிரபு ) ஒரு பணக்கார தொழிலதிபர். தனது தந்தைக்கு முறை தவறி பிறந்த மகனை அவன் தாயின் மரணத்திற்குப் பிறகு எடுத்து வளர்க்கிறார். இதை அவரது தந்தை எதிர்க்கிறார். இதனால் குழந்தையுடன் தனியாக வாழ வாசு வீட்டை விட்டு வெளியேறுகிறான். ஜானகி ( தேவயானி ) ஒரு கொலை வழக்கில்  கொலைகாரனுக்கு எதிராக சாட்சியமளிக்கிறாள். இதனால் கொலைகாரனின் சகோதரன் பழிவாங்குவதற்காக ஜானகியை பாலியல் பலாத்காரம் செய்கிறான். இதன்பிறகு ஜானகியை அவரது சகோதரர் வீட்டிலிருந்து வெளியேற்றுகிறார். அவள் தன் தொழியின் வீட்டிற்குச் செல்கிறாள், ஆனால் அங்கே கூட, அவள் வெளியேற்றப்படுகிறாள். வாசு அவளை காப்பாற்ற வருகிறான். வாசுவின் முறைதவறி பிறந்த சகோதரனுக்கு தாயாகவும், வாசுவின் ஆலையில் மேலாளராகவும் ஜானகி ஆகிறாள். வாசு அவளை நோக்கி ஈர்க்கப்பட்டு அவளை திருமணம் செய்து கொள்ள விரும்புகிறான். அவள் அனுதாபத்தினால் அவ்வாறு செய்கிறான் என்று அவள் நம்புகிறாள். தனது அத்தை மகள் ( மகேஷ்வரி ) அமெரிக்காவிலிருந்து வருவதால், வாசு அவளையே திருமணம் செய்யவேண்டும் என்பதால் அவனது விருப்பத்தை ஏற்க்க வேண்டாம் என்று  வாசுவின் தாயார் ( ஸ்ரீவித்யா ) ஜானகியிடம் கூறுகிறார. ஜானகி அதற்கு சம்மதித்து, தனக்கு பதிலாக மகேஸ்வரியை திருமணம் செய்து கொள்ளுமாறு வாசுவிடம் கேட்கிறாள். ஜானகியை பாலியல் வன்புணர்வு செய்தவன் அவளை திருமணம் செய்து கொண்டு, அவள் வழக்கை திரும்பப் பெறுச்செய்து பின்னர் அவளைக் கொன்றுவிட திட்டமிடுகிறான். வாசு அவளைக் காப்பாற்றுகிறான். இறுதியாக, மகேஸ்வரி ஜானகி மீதான வாசுவின் காதலை உணர்ந்து அவரை திருமணம் செய்ய மறுத்துவிடுகிறாள். வாசுவும் ஜானகியும் ஒன்றுபடுகிறார்கள்.

நடிகர்கள் 

 பிரபு வாசுவாக
  தேவயானி ஜானகியாக
  கவுண்டமணி புல்லட் ஜாக்கியாக
  செந்தில் நிக்கோலஸாக
  மகேஷ்வரி சீமாவாக
  ராசன் பி. தேவ் ராஜசேகராக
  ஸ்ரீவித்யா வாசுவின் தாயாக
  ராஜேஷ் ஜானகியின் அண்ணனாக
  சி. ஆர். சரஸ்வதி ஜானகியின் அண்ணியாக
 தியாகு காவல் ஆய்வாளராக 
  மகேந்திரன் ராஜசேகரின் மகனாக
  முத்துக்காளை - வாகனப் பழுது பாப்பவராக
  எல். ஐ. சி. நரசிம்மன் காவல் ஆணையராக
  அம்பிகா விருந்தினர் தோற்றத்தில்

இசை 
இப்படத்திற்கு தேவா இசையமைத்தார். ஒலிப் பேழையில் 5 பாடல்கள் உள்ளன. பழனி பாரதி, காமகோடியன், அறிவுமதி, எஸ். பி. ராஜ்குமார் ஆகியோர் பாடல் வரிகளை எழுதியுள்ளனர்..

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1998 தமிழ்த் திரைப்படங்கள்
பிரபு நடித்த திரைப்படங்கள்
தேவயானி நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
ஸ்ரீவித்யா நடித்த திரைப்படங்கள்
ராஜேஷ் நடித்த திரைப்படங்கள்
அம்பிகா நடித்த திரைப்படங்கள்
மின்புலத் தூள்நகர்ச்சி (ஆய்விதழ்)

மின்புலத் தூள்நகர்ச்சி (எலக்ட்ரோபோரேசிஸ்) என்பது மின்புலத் தூள்நகர்ச்சியின் அனைத்து அம்சங்களையும் உள்ளடக்கிய ஒரு சக-மதிப்பாய்வு செய்யப்பட்ட அறிவியல் இதழாகும். இதில் புதிய அல்லது மேம்பட்ட பகுப்பாய்வு மற்றும் தயாரிப்பு முறைகள், கோட்பாட்டின் வளர்ச்சி மற்றும் புரதங்கள், நியூக்ளிக் அமிலங்கள் மற்றும் பிற சேர்மங்களின் ஆய்வில் மின்புலத் தூள்நகர்ச்சி முறைகளின் புதுமையான பயன்பாடுகள் குறித்த ஆய்வுக்கட்டுரைகள் வெளியிடப்படுகிறது.

சுருக்கம் மற்றும் அட்டவணைப்படுத்தல் 
இந்த ஆய்விதழில் வெளியிடப்படும் கட்டுரைகளின் சுருக்கம் கீழ்க்கண்ட தரவுத்தளங்களில் அட்டவணைப்படுத்தப்படுகிறது.

ஆய்விதழ் மேற்கோள் அறிக்கையின்படி, இந்த இதழ் 2019ஆம் ஆண்டின் 3.081 தாக்கக் காரணியைக் கொண்டுள்ளது. இது "வேதியியல், பகுப்பாய்வு" என்ற பிரிவில் உள்ள 77 பத்திரிகைகளில் 26வது இடத்தையும், "உயிர்வேதியியல் ஆராய்ச்சி முறைகள்" பிரிவில் 88இல் 24வது இடத்தையும் பெற்றுள்ளது.

மேற்கோள்கள்

வெளி இணைப்புகள் 

 

ஆங்கில அறிவியல் ஆய்விதழ்கள்
வேதியியல் ஆய்விதழ்கள்
கொண்டா மாதவ ரெட்டி

நீதிபதி கொண்டா மாதவ ரெட்டி (Konda Madhava Reddy) (1923-1997) ஆந்திரப் பிரதேச உயர் நீதிமன்றத்திலும். பம்பாய் உயர் நீதிமன்றத்திலும் பணியாற்றிய முன்னாள் தலைமை நீதிபதியாவார். மேலும் இவர், புது தில்லியின் சிறிய மாநிலங்களின் அமைப்பின் முன்னாள் உறுப்பினருமாவார்.      இவர், ஆந்திர மாநிலத்தில் உள்ள பெரிய மற்றும் கல்வி, கலாச்சார மற்றும் சமூக அமைப்புகளில் இந்திய நீதித்துறையில் ஒரு சிறந்த ஆளுமையாக இருந்தார்.

சொந்த வாழ்க்கை 
இவர், 1923 அக்டோபர் 21 ஆம் தேதி, ஆந்திர மாநிலத்தின் நல்கொண்டா மாவட்டத்திலுள்ள சராஜ்பேட்டையில் கொண்டா வெங்கட ரங்கா ரெட்டிக்கும், துங்கபத்ரம்மா ஆகியோருக்கு பிறந்தார். இவர் சுதந்திர போராளிகளின் புகழ்பெற்ற குடும்பத்தைச் சேர்ந்தவர். இவரது தந்தை 1957 முதல் 1962 வரை இந்திய தேசிய காங்கிரசின் தலைவராகவும், வருவாய்துறை அமைச்சராகவும், ஆந்திர மாநில துணை முதல்வராகவும் இருந்தார்.

கல்வி 

 ஐதராபாத்தில் உள்ள சதர்காட்டில் உள்ள அரசு உயர்நிலைப்பள்ளியில் தனது ஆரம்பக்கல்வியைப் பெற்றார்.
 ஐதராபாத்தின் நிசாம் கல்லூரியில் அரசியல் அறிவியல் மற்றும் பொருளாதாரத்தில் இளங்கலைப் பட்டம் பெற்றார்.
 புனே பல்கலைக்கழகத்தின் பெர்குசன் கல்லூரியில் பொருளாதாரத்தில் முதுகலையை பெற்றார். 
 மும்பை பல்கலைக்கழகத்தில் தனது சட்டப்படிப்பை முடித்தார்.

குடும்பம் 
இவர், ஜெயலதா தேவி என்பவரை மணந்தார். இந்த தம்பதியருக்கு 3 மகள்களும், 1 மகனும் இருந்தனர். இவரது மகன் கொண்டா விசுவேசுவர ரெட்டி, தெலங்காணாவிலுள்ள சேவெள்ள மக்களவைத் தொகுதியின் நாடாளுமன்ற உறுப்பினர் ஆவார் .

இறப்பு 
நீதிபதி கொண்டா மாதவா ரெட்டி 25 செப்டம்பர் 1997 அன்று, குருதிப் புற்றுநோய் காரணமாக இறந்தார்.

மேற்கோள்கள் 

1997 இறப்புகள்
தெலங்காணா நபர்கள்
1923 பிறப்புகள்
தெலுங்கு மக்கள்
பம்பாய் உயர் நீதிமன்ற நீதிபதிகள்
கெஸ்ட் அவுஸ்

கெஸ்ட் அவுஸ் (Guest House)  என்பது 1999  ஆம் ஆண்டு வெளியான தமிழ் வயதுக்கு வந்தவர்களுக்கான  திகில் திரைப்படம் ஆகும். பி. ஜி. இராஜ்மோகன் எழுதி இயக்கிய இப்படத்தில் பாபு கணேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர். பாலா சிங், சி. ஆர். சரஸ்வதி ஆகியோர் துணை வேடங்களில் நடித்துள்ளனர். இப்படத்திற்கான இசையை எஸ். பி. பூபதி அமைத்துள்ளார். படம் 1999  சூன் மாதம் தமிழகம் முழுவதும் வெளியிடப்பட்டது.

நடிகர்கள் 

பாபு கணேஷ்
சங்கீதா
பாலா சிங்
சி. ஆர். சரஸ்வதி
பிரீத்தி
பரூக்கான்
கத்தீஷ் காந்தி
விஜயராஜ்
மதுரை சக்தி
நிலா
கனகபிரியா
டான்சர் கலா
சசிகலா
சிவசிறீ

வெளியீடு 
இந்த படம் பின்னர் தொலைக்காட்சி பார்வையாளர்களுக்காக அதே பெயரில் இந்தியில் மொழிமாற்றம் செய்யப்பட்டு வெளியிடப்பட்டது.

ராஜ்மோகன் பின்னர் லவ் ஸ்டோரி என்ற பெயரில் 2005 ஆம் ஆண்டில் புதுமுகங்களைக் கொண்டு மற்றொரு படத்தைத் தொடங்கினார், ஆனால் அது திரையரங்கில் வெளிவரவில்லை.

மேற்கோள்கள் 

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
47ஏ பெசன்ட் நகர் வரை

47ஏ பெசன்ட் நகர் வரை (47A Besant Nagar Varai) என்பது  2006 ஆம் ஆண்டு வெளியான தமிழ் நாடகத் திரைப்படம் ஆகும். கௌதம் கிருஷ்ணா இயக்கிய இப்படத்தில் அப்பாஸ், சங்கீதா, ரவளி ஆகியோர் முக்கிய கதாபாத்திரங்களில் நடித்தனர். சனகராஜ், தலைவாசல் விஜய் ஆகியோர் துணை வேடங்களில் நடித்தனர். 1997 ஆம் ஆண்டில் படத் தயாரிப்புத் தொடங்கிய பின்னர், தயாரிப்பில் ஏற்பட்ட தாமதத்தினால் 2006 ஆம் ஆண்டில் கலவையான விமர்சனத்துடன் படம் வெளியானது.

நடிகர்கள் 

 அப்பாஸ் ராமகிருஷ்ணனாக
 சங்கீதா
 ரவளி
 சனகராஜ்
 தலைவாசல் விஜய்
 கே. ஆர். வத்சலா
 இந்து
 சி. ஆர். சரஸ்வதி
 குண்டு ஜெயலட்சுமி
 ராஜசேகர்

தயாரிப்பு 
இத்திரைப்படமானது மனசுக்குள் வரலாமா என்ற பெயரில் 1997  அப்பாஸ், சங்கீதா, ரவளி ஆகியோர் முக்கிய வேடங்களில் நடிக்க தயாரிப்புப் பணி தொடங்கியது. படத்தின் பெயரானது ஆரம்பத்தில் அஜித் குமார் நடிக்க வசந்த் இயக்குவதாக இருந்த மற்றொரு படத்துடன் தொடர்புடையது. ஆனால் அந்தப் படம் பின்னர் கைவிடப்பட்ட பிறகு, கௌதம் கிருஷ்ணா இந்த தலைப்பைத் தேர்ந்து எடுத்தார். இருப்பினும், படத்தின் தயாரிப்பு பணிகளானது சிக்கல்களை சந்தித்து, பணிகள் நிறுதப்பட்டன. 2005 ஆம் ஆண்டில், தயாரிப்பாளர்கள் எண்ணியல் ஜோசியத்தின் அடிப்படையில் இப்படத்தின் பெயரை 47A பெசன்ட் நகர் வரை என்று மாற்றி  படத் தயாரிப்புப் பணிகளைப் புதுப்பித்து,  படத்தை வெளியீட்டிற்கு தயார் செய்தனர்.

இசை 
படத்திற்கான இசையை தேவா மேற்கொண்டார். 1998 மார்சில் வெளியிடப்பட்ட படத்தின் பாடல்களில் "அனார்கலி" பாடலானது விமர்சன ரீதியான பாராட்டுக்களைப் பெற்றது.

 "ரசிகா எனக்கு" - மனோ, ஸ்வர்ணலதா
 "அனார்கலி" - எஸ்.பி.பி.
 "ஹலோ கங்கிராஜிலேசன்ஸ்" - மனோ
 "ஆதமும்" - தேவா
 "சின்னப் பூ" - சுஜாதா மோகன்

வெளியீடு 
இந்த படம் 2006 இல்  வெளியிடபட்டது.

மேற்கோள்கள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
2006 தமிழ்த் திரைப்படங்கள்
தலைவாசல் விஜய் நடித்த திரைப்படங்கள்
தினந்தோறும்

தினந்தோறும் (Dhinamdhorum)  என்பது  1998 ஆண்டு வெளியான தமிழ் காதல் நாடக திரைப்படம் ஆகும். நாகராஜ் இயக்கிய இப்படத்தில் முரளி, சுவலட்சுமி ஆகியோர் முக்கிய வேடங்களில் நடித்தனர். ஓவியன் இசையமைத்த இப்படம் பிப்ரவரி 1998 இல் வெளியிடப்பட்டது. இப்படம் தெலுங்கில் மனசிச்சி சூடு என மறு ஆக்கம் செய்யப்பட்டது.

நடிகர்கள் 

 முரளி ஆதியாக
 சுவலட்சுமி பூமாவாக
  மணிவண்ணன் ச.ம.உ. கேசவமூர்த்தியாக
  ரேணுகா சந்திராவாக
  கிட்டி ஆதியின் தந்தையாக
  மலேசியா வாசுதேவன் பூமாவின் தந்தையாக
  வடிவுக்கராசி ஆதியின் தாயாக
 சத்தியப்பிரியா பூமாவின் தாயாக
  தீபா வெங்கட் ஆதியின் சகோதரியாக
  நாகராஜ் ஆதியின் நண்பராக
  பாலா சிங் அரசு அதிகாரியாக
  மகாநதி சங்கர் சுப்பையாவாக
  அல்வா வாசு கிராமத்தானாக
  தலைவாசல் விஜய் விருந்தினர் தோற்றத்தில்

இசை 
இப்படத்திற்கான இசையை  ஓவியன் அமைத்தார்.

 தேவதை - மனோ, குழுவினர்
 என் வானம் நீதானா - எஸ். பி. பாலசுப்பிரமணியம், ஷெனாய் பாலேஷ்
 நெஞ்சத்தில் - பி. உன்னிகிருஷ்ணன், அனுராதா ஸ்ரீராம்
 ஓ கண்ணுக்குள் - உன்னிகிருஷ்ணன், சுவர்ணலதா
 பட்டதாரி - சிவன், பெபி மணி
 பேசாதே - ஓவியன்
 பூக்கள் மலருது - கோபால் சர்மா, பெபி மணி

வெளியீடு 
இந்த படம் வெளியானவுடன் நேர்மறையான விமர்சனங்களைப் பெற்றது. இந்தோலிங்க்.காமின் ஒரு விமர்சகர் இது "நாகராஜுக்கு ஒரு நல்ல தொடக்கமாகும்" என்றும் படத்தை பார்க்கலாம் என்று என்றும் குறிப்பிட்டது. படத்தின் வெற்றி இயக்குனரை தனது திரைப் பெயருக்கு முன்னொட்டாக தினந்தோறும் என்று சேர்க்க தூண்டுதலாக ஆனது. படத்தில் வலுவாக பணியிற்றிய போதிலும், நாகராஜ் ஒரு இயக்குனராக தனது வாழ்க்கையை நிலைநிறுத்துவது கடினமாகவே இருந்தது. மேலும் 1998 ஆம் ஆண்டில் விண்ணைத் தொடுவோம் உட்பட அவரது பல படங்கள் ரத்து செய்யப்பட்டன.

குறிப்புகள் 

மறு ஆக்கம் செய்யப்பட்ட தமிழ்த் திரைப்படங்கள்
இந்தியத் தமிழ்த் திரைப்படங்கள்
1998 தமிழ்த் திரைப்படங்கள்
முரளி நடித்த தமிழ்த் திரைப்படங்கள்
மணிவண்ணன் நடித்த திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
தலைவாசல் விஜய் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
சிவாதா

சிவாதா (Sshivada) என்ற தனது மேடைப் பெயரால் அறியப்பட்ட சிறீலேகா கே. வி (பிறப்பு 23 ஏப்ரல் 1986) ஒரு இந்திய திரைப்பட நடிகையாவார். இவர் மலையாளத் திரையுலகிலும், தமிழ்த் திரையுலகிலும் நடித்து வருகிறார்.

சொந்த வாழ்க்கை 
தமிழ்நாட்டின் திருச்சிராப்பள்ளியில் விசயராசன், குமாரி தம்பதியருக்கு சிறிலேகாவாக பிறந்தார். இவர் ஐந்தாம் வகுப்பு படிக்கும்போது, இவரது குடும்பம் அங்கமாலிக்கு குடிபெயர்ந்தது. அங்கு இவர் அங்கமாலியின் விஸ்வஜோதி சி.எம்.ஐ பொதுப் பள்ளியில் கல்வி பயின்றார். இவர் 2008 ஆம் ஆண்டில் காலடி ஆதிசங்கரா பொறியியல் கல்லூரியில் கணினியியல் பொறியியல் பட்டதாரி ஆனார். இவர் தனது நீண்டகால காதலன் முரளி கிருட்டிணனை மணந்தார்.

தொழில் 
2009இல் வெளியான கேரள கபே என்ற மலையாளத் திரைப்படத்தில் ஒரு சிறிய பாத்திரத்தின் மூலம் தனது நடிப்பு வாழ்க்கையைத் தொடங்கினார். ஆனால் இவருக்கு போதுமான அங்கீகாரம் கிடைக்கவில்லை. பின்னர் தொலைக்காட்சியில் நிகழ்ச்சித் தொகுப்பாளராக பணிபுரிந்தபோது, மலையாளத் திரைப்பட இயக்குநர் பாசில் இவரைக் கண்டார். அவர் 2011 ஆம் ஆண்டு தனது லிவிங் டுகெதர் திரைப்படத்தில் ஒரு பெண் கதாபாத்திரத்தில் நடிக்க வைத்தார். பின்னர்  நெடுஞ்சாலை என்ற தமிழ் படத்தில் நடித்தார். இவரது தாய்மொழி மலையாளம் என்றாலும், சிவாதா தனது முதல் படத்திற்கு சொந்தக் குரலில் பேசினார். சாலையோர உணவு விடுதி நடத்தும் மலையாள கிராமப் பெண்ணான மங்காவின் சித்தரிப்புக்காக பாராட்டு பெற்றார். சிஃபி தனது வளைதளத்தில் இவரது துணிச்சலான நடிப்பை பாராட்டியது. திரைப்பட விமர்சகர் பரத்வாஜ் ரங்கன் இவரை "பயங்கர புதுமுகம்"என்று அழைத்தார். இயக்குநர் பாரத் பாலாவின் முன்னாள் உதவியாளர் இயக்குநராக அறிமுகமான சிவமோகா இயக்கிய ஜீரோ என்ற படத்தில், "நவீன கால மனைவியாகவும், மரபுவழியாகவும், சில பாரம்பரிய மதிப்புகளைப் பிடித்துக் கொண்டவராகவும்" பிரியா என்ற வேடத்தில் நடிக்கிறார். மாயா பட புகழ் அசுவின் சரவணன் இயக்கத்தில் எஸ்.ஜே.சூர்யா ,வாமிகா கப்பி ஆகியோருடன் நடிக்க மார்ச் 2017 இல் ஒப்பந்தம் செய்யப்பட்டார். .

மேற்கோள்கள்

வெளி இணைப்புகள் 
 
 

மலையாளத் திரைப்பட நடிகைகள்
1986 பிறப்புகள்
திருச்சிராப்பள்ளித் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
தோர்: லவ் அண்ட் தண்டர்

தோர்: லவ் அண்ட் தண்டர் () என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது தோர் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான தோர்: ரக்னராக் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி ஒன்பதாவது திரைப்படமும் ஆகும்.

இந்த திரைப்படத்தை தைகா வைதிதி என்பவர் இயக்கி மற்றும் எழுத, துணை எழுத்தாளராக ஜெனிபர் காய்டின் ரொபின்சன் என்பவர் பணிபுரிந்துள்ளார். கேவின் பிகே தயாரிக்கும் இந்த படத்தில் கிறிஸ் ஹெம்ஸ்வர்த், டெஸ்சா தாம்ப்சன், நேடலி போர்ட்மன், கிரிஸ்டியன் பேல், கிறிஸ் பிராட், ஜெய்மி அலெக்சாண்டர், போம் கிளெமென்டிப், டேவ் பாடிஸ்டா, கரேன் கில்லன் மற்றும் சீன் கன் உள்ளிட்ட பலர் நடித்துள்ளார்கள்.

இந்த திரைப்படத்திற்க்கான படப்பிடிப்புகள் சனவரி 2021 ஆம் ஆண்டு ஆஸ்திரேலியாவில் சிட்னியில் தொடங்கியது. தோர்: லவ் அண்ட் தண்டர் என்ற படம் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக சூலை 8, 2022 அமெரிக்காவில் வெளியாகி விமர்சகர்களிடமிருந்து கலவையான விமர்சனங்களைப் பெற்றது.

கதைக்களம். 
அவெஞ்சர்ஸ் எண்ட்கேம் படத்தில் இடம்பெற்ற சம்பவங்களை தொடர்ந்து கார்டியன்ஸ் ஆஃப் தி காலக்ஸி அமைப்பில் இணையும் தோர் அவருடைய வாழ்க்கையில் நடக்கும் சம்பவங்களை இந்த படத்தின் கதைக்களம் விவரிக்கிறது.

மேற்கோள்கள்

வெளி இணைப்புகள்
 
 

2022 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
மார்வெல் திரைப் பிரபஞ்சம்: நான்காம் கட்டம்
அமெரிக்க சாகச திரைப்படங்கள்
அமெரிக்க கற்பனை திரைப்படங்கள்
அமெரிக்க அறிபுனைத் திரைப்படங்கள்
அமெரிக்க அதிரடித் திரைப்படங்கள்
தொடர் திரைப்படங்கள்
தெப்சங் சமவெளி

தெப்சங் சமவெளி (Depsang Plains) () இந்தியாவின் லடாக் ஒன்றியத்தில், காரகோரம் மலைப்பிரதேசத்தில்  அமைந்த அக்சாய் சின் பகுதியில், சீன-இந்திய கட்டுப்பாட்டு எல்லையை பிரிக்கும் சமவெளிப் பிரதேசம் ஆகும். இது காரகோரம் மலையில் 17,400 அடி உயரத்தில் அமைந்துள்ளது. தெப்சங் சமவெளி கிழக்கு மேற்காக 40 கிமீ நீளமும், வடக்கு-தெற்காக 19-21 கிலோ மீட்டர் நீளமும், மொத்தம் 800 சதுர கிலோ மீட்டர் பரப்பளவும் கொண்டது.

தெப்சங் சமவெளியின்  கிழக்குப் பகுதி தற்போது சீனாவின் ஆக்கிரமிப்பில் உள்ளது.இதன் மேற்கு பகுதி இந்தியாவின் லடாக் ஒன்றிய நிர்வாகப் பகுதியில் உள்ளது. சீனாவின் கட்டுப்பாட்டில் உள்ள இதன் கிழக்குப் பகுதியை இந்தியா உரிமை கோருகிறது.இந்திய இராணுவத்தால், வடக்குத் துணைப் பகுதி என தெப்சங் சமவெளி அழைக்கப்படுகிறது.

இப்பகுதியை இந்தியப் படைகள் கைப்பற்ற நினைப்பதால், இந்திய-சீனப் படைகளுக்கு இடையே அடிக்கடி பதட்டம் நிறைந்ததாக உள்ளது. 2013, 2015 மற்றும் 2020 ஆகிய ஆண்டுகளில் இப்பகுதியில் இந்திய-சீனப் படைகளுக்கு இடையே போர்ப்பதட்டம் காணப்பட்டது. தெப்சங் சமவெளியின் மேற்கு பகுதியில் பாகிஸ்தான் நிர்வகிக்கும் ஜில்ஜிட் பல்டிஸ்தான் பகுதியில் 80 கிலோ மீட்டர் நீளம் கொண்ட எல்லைக்கோடு உள்ளது இதனைத் தாண்டி, பாகிஸ்தானிலிருந்து ஊடுருவல்கார்கள் அடிக்கடி இந்தியப் பகுதியில் நுழைகின்றனர்.

புவியியல் 

காரகோரம் மலைப்பிரதேசத்தில் உள்ள அக்சாய் சின்னுக்கு வடமேற்கில் தெப்சங் சமவெளி அமைந்துள்ளது.
காரகோரம் மலையில் அமைந்த தெப்சங் சமவெளியின் வடக்கில் சிப் சாப் ஆறும், மேற்கில் சியோக் ஆறும், கிழக்கில் தாழ்ந்த லாக் சுங் மலைத்தொடரும் உள்ளது. தெற்கில் பெப்சங் கணவாயும், வடக்கில் காரகோரம் கணவாய் உள்ளது.

இதனையும் காண்க
 தவுலத் பெக் ஓல்டி

மேற்கோள்கள்

லே மாவட்டம்

லடாக்
கோட்டி (இசையமைப்பாளர்)

தொழில் ரீதியாக 'கோட்டி என்று அழைக்கப்படும் சாலூரி கோட்டீசுவர ராவ் (Saluri Koteswara Rao) தென்னிந்தியத் திரையுலகில் பணியாற்றியதில் குறிப்பிடத்தக்க ஒரு இந்திய இசையமைப்பாளர் ஆவார். இசை இயக்குநர் சாலூரி ராஜேஸ்வர ராவின் மகனான இவர், 1980களின் முற்பகுதியில் இசையமைப்பாளர் டி. வி. இராஜுவின் மகன் சோமராஜுவுடன் (ராஜ்) இணைந்து தெலுங்கு, கன்னட மொழிகளில் 475க்கும் மேற்பட்ட திரைப்படங்களில் பணியாற்றினார். இதன் விளைவாக இந்த இரட்டையர்கள் இராஜ்–கோட்டி என்று அழைக்கப்பட்டனர். இருவரும் 1983ஆம் ஆண்டில் அறிமுகமானதிலிருந்து 1994இல் பிரியும் வரை சுமார் 180 படங்களுக்கு இசையமைத்தனர். பிரிவினைக்குப் பிறகு, கோட்டி 300க்கும் மேற்பட்ட திரைப்படங்களுக்கு இசை மற்றும் பின்னணி இசையை வழங்கியுள்ளார். ஹலோ பிரதர் (1994) படத்திற்காக சிறந்த இசை இயக்குனருக்கான நந்தி விருதையும் வென்றார்.

இசை இயக்குநர் கே. சக்ரவர்த்தியின் உதவியாளராக தனது இசை வாழ்க்கையைத் தொடங்கினார். மணிசர்மா, ஏ. ஆர். ரகுமான் போன்ற இசையமைப்பாளர்கள் கோட்டியுடன் விசைப்பலகை கலைஞர்களாக தங்கள் வாழ்க்கையின் ஆரம்ப பகுதியில் பணியாற்றினர். இவரது மகன் இரோசன் சலூரியும் திரைப்பட இசையமைப்பாளராக இருக்கிறார். மற்றொரு மகன் இராஜீவ் சாலூரி ஒரு நடிகராக தனது வாழ்க்கையைத் தொடங்கினார்.

மேற்கோள்கள்

வெளி இணைப்புகள் 
 

வாழும் நபர்கள்
இந்தியத் திரைப்பட இசையமைப்பாளர்கள்
Articles with hCards
கே. சக்ரவர்த்தி

அப்பாராவ் கொம்மினேனியாக பிறந்த கே சக்ரவர்த்தி (K. Chakravarthy) தென்னிந்திய திரையுலகில் இந்திய இசை இயக்குநராக இருந்தார்.

சொந்த வாழ்க்கை 
இவர், ஆந்திராவின் குண்டூர் மாவட்டம் பொன்னேகல்லு என்ற கிராமத்தில் பிறந்தார். இவரது மகன் சிறீ கொம்மினேனி என்பவரும் ஒரு  இசை இயக்குனராகவும் பின்னணி பாடகராகவும் இருந்தார்.

தொழில் 
சக்ரவர்த்தி மகாவாடி வெங்கடப்பையாவிடம் இந்திய பாரம்பரிய இசையைக் கற்றுக்கொண்டார். குண்டூரில் "வினோத் ஆர்கெஸ்ட்ரா" என்ற இசைக் குழுவை உருவாக்கி, மெல்லிசை நிகழ்ச்சிகளை வழங்கி வந்தார். அந்த நாட்களில், எச்.எம்.வி. என்ற இசை நிறுவனத்தின் மங்காபதி என்பவர் இவரது திறமையை அடையாளம் கண்டு சென்னைக்கு அழைத்தார். எச்.எம்.வி நிறுவனம் இவரது இரண்டு தனிப் பதிவுகளை வெளியிட்டது. அதில் "கண்ணா நேனொக்க கலா" என்பதும் அடங்கும்.

திரைப்பட வாழ்க்கை 
தெலுங்கில் இவரது முதல் படம், மூக பிரேமா 1971இல் வெளியிடப்பட்டது. இந்த படத்திற்கு முன்பு இவர் ஒரு இந்தித் திரைப்படத்திற்கு பின்னணி இசையமைதிருந்தார். அந்த திரைப்பட தலைப்புகளில் அப்பராவ் என்ற இவரது பெயர் சக்ரவர்த்தி என்று தவறாக குறிப்பிடப்பட்டிருந்தது. பின்னர் இவர் சக்ரவர்த்தி என்ற பெயரைத் தொடர்ந்தார். மூக பிரேமா படம் திரையரங்க வசூலில் ஒரு நல்ல வெற்றியைப் பெறவில்லை. அதையடுத்து வந்த சாரதா (1973) இவருக்கு நல்ல வெற்றியைக் கொடுத்தது. ஆனால் இந்த படத்திற்குப் பிறகு இவர் நன்கு அங்கீகரிக்கப்படவில்லை.

1977ஆம் ஆண்டில், யமகோலா என்ற படம் வெளிவந்தது. இது இவரது தொழில் வாழ்க்கையின் சிறந்த திருப்புமுனையாகும்.

பின்னணி குரல் கலைஞராக இருந்த இவர் 600 திரைப்படங்களில் நடிகர்களுக்கு குரல் கொடுத்தார். ஒரு சில பாடல்களுக்கான பாடல்களையும் எழுதினார். பாடகராகவும் இருந்த இவர் ஒரு சில படங்களில் நடித்தும் இருந்தார்.

விருதுகள் 

 1983 ஆம் ஆண்டில் நேட்டி பாரதம் படத்திற்கான சிறந்த இசை இயக்குநருக்கான நந்தி விருது பெற்றுள்ளார்.

மேற்கோள்கள் 

குண்டூர் மாவட்ட நபர்கள்
2002 இறப்புகள்
1936 பிறப்புகள்
கன்னடத் திரைப்பட இசையமைப்பாளர்கள்
தெலுங்குத் திரைப்பட இசையமைப்பாளர்கள்
விலாசம் (திரைப்படம்)

விலாசம் (Vilaasam) என்பது  2014ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். பா. ராஜகனேசன் எழுதி இயக்கிய இப்படத்தில் பவன், சனம் ஷெட்டி ஆகியோர் முக்கிய வேடங்களில் நடித்தனர். படமானது 14 நவம்பர் 2014 அன்று வெளியிடப்பட்டது. பின்னர் இது தெலுங்கில் அதே பெயரில் மொழிமாற்றம் செய்யபட்டு வெளியிடப்பட்டது.

நடிகர்கள்

தயாரிப்பு 
இப்படத்தை அறிமுக இயக்குநர் ராஜ கணேசன் இயக்கியுள்ளார். படத்தில் பவன், சனம் ஷெட்டி ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.

இசை 
படத்திற்கு ரவி ராகவ் இசையமைத்தார்.

வெளியீடு மற்றும் வரவேற்பு 
இப்படம் 14 நவம்பர் 2014 அன்று தமிழகத்தில்  ஆறு படங்களின் ஊடாக வெளியிடப்பட்டது. தி நியூ இந்தியன் எக்ஸ்பிரஸ் இப்படத்தைப் பற்றி எழுதுகையில்  "அறிமுக படைப்பாளியின் பாராட்டத்தக்க முயற்சி இது" என்று குறிப்பிட்டது, இதன்  உள்ளடக்கத்தைப் பற்றிய "ஒரு பிடிமானமுள்ள கதை" என்று குறிப்பிட்டது.

மலை மலரின் விமர்சகர் ஒருவர் முன்னணி நடிகர்களின் நடிப்பைப் பாராட்டி படத்திற்கு நேர்மறையான விமர்சனம் அளித்தார். அதேபோல், தினமலர் மற்றும் ஐஃப்லிக்ஸ்.காம் ஆகியவற்றின் விமர்சகர்களும் படத்திற்கு நேர்மறையான விமர்சனங்களை வழங்கினர்.

குறிப்புகள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2014 தமிழ்த் திரைப்படங்கள்